Vleislose maaltydplan vir die week plus ’n eierlose nagereg - Goeie Huishouding
Al hoe meer mense probeer minder vleis eet. Probeer hierdie resepte en eet elke maand ’n week lank “skoon”
Slaai met knolseldery, lensies en bloukaas:
Hier is een van die beter maniere om knolseldery – ’n groente propvol vitamiene en minerale wat goeie gesondheid aanhelp – te maak. Die kombinasie met bloukaas, lensies, heuning en okkerneute is regtig smaaklik. Die slaaisous is die perfekte mengsel van soet en suur en is ideaal vir enige slaai, Kry die resep hier.
Die winter is die beste tyd vir trooskos. Met hierdie gereg kan jy heerlik smul sonder om oorboord te gaan, want dis vleisloos, maar met smaaklike groente en kaas. Kry die resep hier.
Vir ’n ligter dog steeds vullende ete, probeer hierdie favela-frejola-slaai. Dis nie nodig om die slaaisous met ’n lemmetjiebasis daarby te eet nie, want dit voeg ekstra kilojoules by, maar die soetsuur smaak is heerlik. Kry die resep hier.
Swartbone is een van die beste bronne van proteïen en vesel en is boonop propvol vitamiene en minerale. Hierdie bone is so smaaklik, veral wanneer jy dit met die bestanddele in hierdie resep kombineer. Kry die resep hier.
Dis nou maar wors: Dis altyd ’n goeie tyd om te braai, ongeag die weer. Hou vol met jou vleislose week met hierdie tamatie-en-eiervrug-tartines. Wie het gesê vegetariërs kan nie ’n braai geniet nie? Almal sal wil proe, glo ons maar. Kry die resep hier.
Omarm jou innerlike Italianer en hou ’n pizza-aand saam met jou geliefdes. Tuisgemaakte pizzas is altyd beter as wegneempizzas, veral hierdie maklike, vinnige pizza-primavera-resep. Voeg ander bestanddele by vir ’n verskeidenheid pizzas. Kry die resep hier.
Benny se geroosterde groente:
Sondae vra vir ’n roostergereg, en hier is ’n vegetariese weergawe: Benny se geroosterde groente! Voeg ’n groenslaai en vars brood by, en miskien hoemoes en mango-atjar vir ’n heilsame vegetariese maaltyd. Kry die resep hier.
Charly’s Bakery se dekadente eierlose sjokoladekoek:
Hierdie nagereg is ’n dekadente koek sonder ’n enkele eier in die resep! Gebruik glutenvrye meel as enige van jou gaste gluten-intolerant is. Gebruik kakao-splinters en gekapte neute, kersies of klapper as versiering. Kry die resep hier.
Aandete is klaar beplan vir die week, en ons het vir jou ’n nagereg en ’n bakresep vir Sondag ingesluit....